2020 augusztusában a Formula–1-es Scuderia AlphaTauri csapat főnöke, Franz Tost bejelentette, hogy Cunoda a 2020-as abu-dzabi nagydíj után megrendezésre kerülő újoncteszten vezetheti a gárda egyik autóját. Előtte azonban egy zárt körű edzés alkalmával lehetőséget kapott a 2018-as konstrukcióval az olaszországi Imolában. 2020. december 16-án az AlphaTauri hivatalosan bejelentette, hogy a Cunoda a csapat versenyzőjeként és Pierre Gasly csapattársaként csatlakozik a Formula–1 mezőnyéhez a 2021-es idényre.